বাজারে সফলভাবে টিকে থাকতে হলে ঝুঁকি ব্যবস্থাপনা খুবই জরুরি। যে কোন ট্রেডে যে লোকসানের সম্ভাবনা থাকে তা আমাদের সহ্যসীমার মধ্যে নিয়ন্ত্রণ করতে পারা হচ্ছে ঝুঁকি ব্যবস্থাপনা। অনেকেই এটা মানতে নারাজ যে যেকোনো ট্রেড-এ লোকসান হতে পারে। আপনি যদি স্বীকার করেন যে আপনি যে কোন ট্রেড করতে যেয়ে লোকসান করতে পারেন তবে আপনি কেন আপনি এত ঝুঁকি নিবেন যা আপনার সহ্যের বাইরে। তাও মানুষ প্রায়ই ভুল করে এবং প্রতি ট্রেডেই অনেক বেশী ঝুঁকি নিয়ে ফেলে। একটা বড় অঙ্কের লোকসান হলেই তা আমাদের আবেগপ্রবণ করে তুলে এবং আমরা পরপর অনেকগুলো ভুল করতে শুরু করি যা আমাদের কিছু বোঝার আগেই সব টাকা শেষ করে ফেলে।